24 को होगा आरएमपी एसोसिएशन का सम्मेलन : डॉ. सैनी
यमुनानगर | बुधवारको आरएमपी एसोशिएसन की बैठक गांव पांसरा में हुई। इसकी अध्यक्षता डॉ. सुरेंदर सिंह ने की, जबकि एसोशिएशन के प्रदेशाध्यक्ष डॉ. ऋषिपाल सैनी ने बतौर मुख्यतिथि के रूप में शिरकत की। बैठक में 24 मार्च को रादौर बस स्टैंड के नजदीक शहीद उधम सिंह कांबोज धर्मशाला में आयोजित होने वाली जिला स्तरीय सम्मेलन को लेकर रणनीति बनाई गयी। डॉ. सैनी ने कहा की सम्मेलन को लेकर पूरे जिले को 20 जोन में बांटा गया है। जिसको लेकर जगह जगह नुक्कड़ सभाएं आयोजित कर आरएमपी डॉक्टरों को सम्मेलन में पंहुचने के लिए न्यौता दिया जा रहा है।उन्होंने कहा की सम्मेलन के दौरान 2 दिवसीय स्वास्थ्य मेला भी लगाया जाएगा। जिसमें लोगों की कई बीमारियों की जांचकर उन्हें नि:शुल्क दवाई भी दी जाएगी।
hin_Deva hin_Deva